Diari Oficial de la Generalitat Valenciana


Sumari del DOGV 7684, del 23-12-2015 (2015/9653)

Notificació de la sentència dictada en el procediment de divorci contensiós número 1988/2015.
---------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9653


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contensiós número 1988/2015. [2015/9653]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de mesures de fills extramatrimonials 1988/2014 que es tramita en aquest Jutjat de Primera Instància número 6 d'Elx, a instàncies de María del Carmen Sabater Gomis contra Manuel Torres Linares, s'ha dictat sentència, amb data 26 de novembre de 2015, la dispositiva de la qual, literalment, és com segueix:  
  
«Dispositiva  
Estime parcialment la demanda interposada per la procuradora dels tribunals Rosa Brufal Escobar, que actua en nom i representació de María del Carmen Sabater Gomis, contra Manuel Torres Linares, declarat en situació legal de rebel·lia processal, i dispose les mesures definitives següents sobre el fill menor en comú, V. T. S.:  
  
1. L'exercici de la pàtria potestat sobre el menor, V., serà exclusiu per la mare, María del Carmen Sabater Gomis.  
L'exercici exclusiu de la pàtria potestat implica l'adopció per la mare de totes les decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no en siga prou el mer consentiment del menor; la realització o no d'un acte religiós o social rellevant, i també la manera de dur-lo a terme, sense que pel que fa a això tinga prioritat el progenitor amb qui es trobara el menor en el moment de ser realitzat; el canvi de domicili, i l'autorització per a l'eixida del territori nacional.  
  
2. S'atorga a María del Carmen Sabater Gomis el règim de convivència amb el seu fill menor, V.  
3. No s'estableix cap règim de relacions a favor del progenitor no convivent, Manuel Torres Linares.  
4. Manuel Torres Linares haurà de satisfer, des de la data de presentació de la demanda (mensualitat 12.2014) i amb caràcter mensual (dotze mensualitats anuals), en concepte de despeses ordinàries d'atenció al seu fill, V., la quantitat de 200 euros, que haurà d'ingressar en el compte que designe la mare per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza. Aquest càlcul el permet l'opció ?vol actualitzar una renda?- de la pàgina web de l'Institut Nacional d'Estadística.  
L'impagament de la contribució a les despeses d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la meitat de les despeses extraordinàries del seu fill detallades en el fonament de dret seté, que es considera ací íntegrament reproduït; serà pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies la seua obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que l'haja abonat íntegrament, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la realització d'aquest requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, la qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això, sense fer expressa imposició a cap de les parts quant a les costes causades en aquesta instància.»  
  
Atés que es desconeix el domicili o la residència actuals de la part demandada, s'ha ordenat publicar aquest edicte en el Diari Oficial de la Comunitat Valenciana per a portar a efecte la diligència de notificació de la sentència al demandat rebel, Manuel Torres Linares.  
  
  
Elx, 26 de novembre de 2015.- El secretari judicial: Francisco Javier García Navarro.